Христо Смирненски
В матушка Рус

chitanka.info

Двама витязи се срещнаха пак,

тътен и врева се носят край Нева,

облак прах вие се, стели се мрак.

Али байраци се мощно развеват

и върху тях и надлъж, и нашир

с букви различни: „Реформи и мир“.

Вият се облаци, носи се рев,

боеве люти и дати велики,

вихром се хвърля Керенски със гнев,

лъвски го срещат отбор болшевики;

кърви се леят, а екне безспир:

„Мир и реформи, реформи и мир“.

Тръпне мужикът и вслушва се ням —

чий вик победно из мрака долита,

кой тържествуващ днеска е там

и обиколен от рошава свита,

провъзгласява се жрец на мира

и възвещава пак нова зора!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.